Ken jou vyand 2 – Liplekker
Blye Versekering vir 29 Okt. 2019 Tema: : Ken jou vyand 2
****Christus sê aan sy dissipels dat Satan soos 'n weerligstraal uit die hemel geval het. Die Satan word ook die owerste van die wêreld genoem, en hy het niks aan Christus nie. Die Sataniste bring eer aan hulle god maar hy is 'n gevalle engel wat die oorlog in die hemel reeds verloor het nadat hy alle kanse moontlik gehad het. Onthou een ding Satan kan wonders doen maar hy kan nie skep nie, daar is net Een wat kan skep en dis ons Skepper God Christus Jesus. Hy praat 'n wêreld in bestaan. Verder herskep Hy sondaars harte radikaal as ons wil.
Luk. 10:18 Toe sê Hy vir hulle: Ek het die Satan soos 'n bliksem uit die hemel sien val.
Joh 14:30 Ek sal nie veel meer met julle spreek nie; want die owerste van hierdie wêreld kom en het aan My niks nie.
Efes 2:1 En julle het Hy lewend gemaak, wat dood was deur die misdade en die sondes 2 waarin julle tevore gewandel het volgens die loop van hierdie wêreld, volgens die owerste van die mag van die lug, van die gees wat nou in die kinders van die ongehoorsaamheid werk,
Eseg.36:26 En Ek sal julle 'n nuwe hart gee en 'n nuwe gees in jul binneste gee; en Ek sal die hart van klip uit julle vlees wegneem en julle 'n hart van vlees gee.
Onse Vader U wat was, en wat is en wat sal wees tot in alle ewigheid, aan U Vader Seun en Heilige Gees bring ons ons aanbidding. Dankie, dat U aan ons kant is. Dankie, dat ons reeds die einde van die verhaal gelees het en U is die Wenner van die heelal. Ek bid vanmôre vir elkeen onder die letter U en V . Vou hulle toe in U arms van genade troos liefde en sorg en hoor hulle uitroep na U in Jesus se Naam. Amen.